Hulle kon ook met tegniese personeel van die verskillende vervaardigers oor die toerusting en werktuie gesels. Terwyl die boere die praktiese sy van landbou kon beskou en met mede-landbouvennote geskakel het, kon die res van die gesin ook die dag geniet, want die program het iets vir almal gebied.
In die vrouetent kon besoekers ’n lekker koppie koffie of tee saam met ontbyt, toebroodjies of koek geniet, asook stalletjies besoek waar verskeie produkte te koop was. Andries Vermeulen en Pietman Geldenhuys van Oppie- Stoep-faam het die gehoor vermaak met hul staaltjies en stories op die AFGRI-stoep, waarna die dag afgesluit is met ’n boeresokkie saam met die musiekgroep Appel.
Danksy hierdie tegnologie kan die wins van die strooptyd beter geoutomatiseer en geoptimaliseer word. Die nuwe John Deere S700-stroper gebruik Visiontrak. Dit sluit ’n stel kameras in wat stroperverliese monitor en voorstelle maak oor hoe om die stroper te verstel om verliese te verminder, en om die skoonste graan in die opgaartenk te verseker.
Die nuwe 700-reeks Flex Draper- fyngraantafels sal volgende jaar in Suid-Afrika beskikbaar wees. Hou jou oë oop vir hierdie vernuwende reeks ten opsigte van die tegnologie wat dit bied en die klem op winsgewendheid vir boere.
Die 1795-planters is ontwerp met veelsydigheid in gedagte. Hierdie planter is as standaard beskikbaar in ’n 12-ry-, 0,76 m-spasiëring en is ideaal vir mielies. Met die druk van ’n knoppie sak 11 bykomende ry-eenhede om ’n 23 ry-planter met ’n 0,38 m-rywydte daar te stel.
Dit beperk ook die son se regstreekse kontak op die grond, wat gewoonlik ’n droë deklaag beteken, en lei dus tot ’n algehele verbetering in groei van die plant. Dit word alles behaal sonder om teen ’n hoër plantestand te plant.